Quoniam antiquorum fuit consuetudo ea, quæ commendare memoriæ voluerunt monumentis literarum tradere, eorum doctrinam imitantes notum fieri volumus tam futuris, quàm præsentibus quòd querela illa  discordia quæ fuit inter Cistertiensem  Reomaensem Ecclesiam de loco Sancti Germani de Mundaum,  possessionibus ad eundem locum pertinentibus, in præsentia Domini Henrici Eduensis Episcopi versa est in concordiam. Ego enim Rainardus Abbas Cistertiensis,  conuentus eiusdem Ecclesiæ possessionem supradictam tranquillam,  quietam habere Reomaensi Ecclesiæ concessimus. Nullam enim inquietationem siue à nobis, siue à nostris successoribus Ecclesiam Reomaensem sustinere volumus super his. Vnde ea quæ suprà diximus,  scripto commendauimus,  sigillo nostro confirmauimus. Huius concessionis testes sunt, Domnus Abbas Airardus de Persenia. Prior Cistertij Lutegerus, Angelerius eiusdem loci Monachus, Stephanus Lombardus, Hugo Pauper, Aymo, Simon Præcentor, Otto Hospitalarius, Vuillelmus Anglicus, Thomas Scriptor eiusdem loci Monachus, Domnus Abbas Petrus Reomaensis, Boso eius Monachus.